OSNOVNA ŠKOLA RUDE

Rude 93, 10430 SAMOBOR

KLASA: 112-01/20-01/10

URBROJ: 238/27-16-20-1

Rude, 5. listopada 2020.

Na temelju članka 126. i članaka 127. stavka 4. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14 – RUSRH,152/14, 7/17, 68/18., 98/19 i 64/20) i članka 58. Statuta Osnovne škole Rude, Školski odbor Osnovne škole Rude raspisuje:

NATJEČAJ

*za imenovanje ravnatelja/ice*

* *ravnatelj/ravnateljica – 1 izvršitelj na određeno, puno radno vrijeme*

*Izvršitelj/izvršiteljica se imenuje na pet godina (trajanje mandatnog razdoblja).*

*Na natječaj se mogu javiti osobe oba spola, sukladno članku 13. Zakona o ravnopravnosti spolova (NN br. 82/08, 69/17).*

Ravnatelj/ica školske ustanove prema članku 126. stavcima 1.-3. Zakona o odgoju i obrazovanju u osnovnoj i srednjoj školi mora ispunjavati nužne sljedeće uvjete:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. sveučilišni diplomski studij ili
3. integrirani preddiplomski i diplomski sveučilišni studij ili
4. specijalistički diplomski stručni studij;
5. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi
6. uvjete propisane člankom 106. Zakona o odgoju i obrazovanju u osnovnoj i srednjoj školi
7. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od kojih najmanje pet godina na odgojno-obrazovnim poslovima u školskim ustanovama.

Osim osobe koja je završila neki od studija navedenih pod točkom 1., ravnatelj osnovne škole može biti i osoba koja je završila stručni četverogodišnji studij za učitelja kojim se stječe 240 ECTS bodova.

Iznimno osoba koja ne ispunjava uvjete iz navedene pod točkom 1. ili ako nije završila stručni četverogodišnji studij za učitelje kojim stječe 240 ECTS bodova, može biti ravnatelj škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine broj 59/90, 26/93, 27/93, 29/94, 7/96, 59/01, 114/01 i 76/05).

Dodatne kompetencije:

* poznavanje stranog jezika
* osnovne digitalne vještine
* iskustvo rada na projektima

Ravnatelj/ica se imenuje na pet godina.

Uz pisanu prijavu na natječaj koja mora biti vlastoručno potpisana, kandidati su obvezni priložiti u izvorniku ili ovjerenom presliku sljedeću dokumentaciju:  
- životopis

- presliku diplome, odnosno dokaz o odgovarajućem stupnju obrazovanja

- presliku domovnice, odnosno dokaz o državljanstvu

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ne starije od 30 dana od dana raspisivanja natječaja

- dokaz o radnom iskustvu u školskim i drugim ustanovama u sustavu obrazovanja ili u tijelima državne uprave nadležnim za obrazovanje (potvrda ili elektronički zapis HZMO-a i potvrda ustanove o vrsti i trajanju poslova)

- dokaz o položenom stručnom ispitu ako su radni odnos zasnovali nakon 12. ožujka 1994. godine, odnosno dokaz da kandidat/kandidatkinja ovoga natječaja nije bila dužna položiti stručni ispit sukladno članku 157. stavak 1. i 2. Zakona o odgoju i obrazovanju u osnovnoj i srednjoj školi

- dokaz o stjecanju pedagoško-psihološkog obrazovanja/pedagoških kompetencija – potvrdom za kandidate koji su bili u obvezi stjecanja istog sukladno Zakonu o odgoju i obrazovanju u osnovnoj i srednjoj školi

- iznimno, kandidati koji mogu biti ravnatelji na temelju članka 126. stavka 3. Zakona o odgoju i obrazovanju u osnovnoj i srednjoj školi, obvezni su dostaviti i dokaz iz kojeg je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi

- uvjerenje nadležnog suda da se protiv kandidata ne vodi kazneni postupak za kaznena djela za koje postoji zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi, s naznakom roka izdavanja i ne starije od 30 dana od raspisivanja ovoga natječaja

- program rada za mandatno razdoblje

- ako kandidat posjeduje dodatne kompetencije sukladno članku 127. točka 7. Zakona o odgoju i obrazovanju u osnovnoj i srednjoj školi dužan je za iste priložiti dokaze u originalu ili ovjerenom presliku na način:

* poznavanje stranog jezika – ispravom o stupnju prema Zajedničkom europskom referentnom okviru za jezike, svjedodžbom ili drugom javnom ispravom, osobnom izjavom kandidata ovjerenom kod javnog bilježnika
* iskustvo rada na projektima – potvrdom ili ispravom o sudjelovanju u provedbi pojedinih projekata, osobnom izjavom kandidata ovjerenom kod javnog bilježnika.

Kandidati nisu obvezni imati dodatne kompetencije, ali u tom slučaju ne ostvaruju dodatne bodove.

POSTUPAK VREDNOVANJA

Školski odbor Osnovne škole Rude vrednovat će prijavljene kandidate i obavit će sljedeće radnje:

* otvoriti urudžbirane i zatvorene prijave
* pregledati natječajnu dokumentaciju te utvrditi pravovremenost i potpunost prijava
* utvrditi kandidate koji ispunjavaju nužne uvjete
* vrednovat će dodatne kompetencije na način propisan člankom 61. Statuta OŠ Rude
* rangirati kandidate po bodovima i sačiniti kandidacijsku listu
* pozvati najbolje rangirane kandidate na predstavljanje programa rada za mandatno razdoblje pred tijelima škole te će se odrediti vrijeme, mjesto i trajanje prezentacije
* ako smatra neophodnim obaviti i razgovore s kandidatima natječaja nakon obavljenog predstavljanja programa rada za mandatno razdoblje.

Kandidati će biti pozvani na predstavljanje programa rada za mandatno razdoblje sukladno članku 127. Zakona o odgoju i obrazovanju u osnovnoj i srednjoj školi i članku 63. stavak 8. Statuta OŠ Rude.

Kandidat prijavljen na natječaj dužan je na temelju poziva Školskog odbora predstaviti program rada za mandatno razdoblje sukladno članku Zakonu o odgoju i obrazovanju u osnovnoj i srednjoj školi i uputama Školskog odbora OŠ Rude.

Kandidat koji se ne odazove pozivu Školskog odbora na predstavljanje programa za mandatno razdoblje smatrat će se da je povukao prijavu na natječaj.

Kandidat je u prijavi na natječaj dužan naznačiti e-adresu i broj telefona na koju će mu biti dostavljene obavijesti.

Kandidati imaju pravo uvida u natječajnu dokumentaciju, a sve u skladu s propisima koji reguliraju područje zaštite osobnih podataka.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Kandidat ima pravo podnošenja prigovora i prijave nadležnim tijelima.

PRAVO PREDNOSTI PRI ZAPOŠLJAVANJU

Kandidati koji se u prijavi za natječaj pozivaju na pravo prednosti pri zapošljavanju prema posebnim propisima, dužni su u prijavi priložiti dokaze o ostvarivanju prava prednosti na koje se pozivaju uz naznaku da imaju pravo prednosti samo pod jednakim uvjetima.

Pozivaju se osobe iz članka 102. stavka 1. – 3. Zakona o pravima hrvatskih braniteljima iz Domovinskog rata i članovima njihovih obitelji (NN 121/17. i 98/19.) da uz prijavu na natječaj dostave dokaze iz članka 203. stavka 1. Zakona o hrvatskim braniteljima iz Domovinskog rata i članovima njihovih obitelji (NN br. 121/17 i 98/19). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13,152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata (NN 33/92., 77/92., 86/92. – pročišćeni tekst, 27/93.,58/93., 2/94., 76/94., 108/95., 82/01., 94/01., 103/3., 148/13., i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom za vrijeme natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

ROKOVI, NAČIN DOSTAVE PRIJAVE I OBAVJEŠTAVANJE

Rok za podnošenje prijave je 8 dana od objave natječaja u Narodnim novinama i na mrežnim stranicama Osnovne škole Rude.

Prijave s potrebnom dokumentacijom dostaviti u zatvorenoj omotnici osobno ili na adresu škole: Osnovna škola Rude, Rude 93, 10430 Samobor, s naznakom: „Za natječaj – imenovanje ravnatelja/ice OŠ Rude – ne otvarati“.  
Isprave se prilažu u neovjerenoj preslici te se zaprimljena dokumentacija neće vraćati sudionicima natječaja, a prije sklapanja ugovora o radu s izabranim kandidatom, isti su dužni predočiti izvornike ili ovjerene preslike dokumentacije zatražene natječajem radi njihovog uvida.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravodobne prijave neće se razmatrati. Urednom prijavom smatra se samo prijava koja sadrži sve podatke navedene u natječaju te je otposlana u roku.

O rezultatima natječaja, kandidati će biti obaviješteni u pisanom obliku u roku od 45 dana od isteka roka za podnošenje prijava.

Natječaj je objavljen u Narodnim novinama i mrežnim stranicama Osnovne škole Rude 7. listopada 2020. godine, a trajat će do 15. listopada 2020. godine.

**Predsjednica Školskog odbora**

**Jasmina Romić**